ନୂଆଦିଲ୍ଲୀ ୧୮।୭ଃ କୋଭିଡ ଆକ୍ରାନ୍ତ ଗୁରୁତର ରୋଗୀଙ୍କ ଲାଗି ପ୍ଲାଜମା ସଂକଟ ଦୂର କରିବା ନିମନ୍ତେ ୱେବ୍ ସାଇଟ୍ ପ୍ଲାଜମା ଇନ୍ ନିଡ ଫର ଟ୍ରାନ୍ସଫ୍ୟୁଜନ (ପିଣ୍ଟ) ଲଞ୍ଚ ହୋଇଛି। ଏହା କରୋନା ସଂକ୍ରମିତଙ୍କ ସହ ପ୍ଲାଜମା ଡୋନରଙ୍କୁ ସଂଯୁକ୍ତ କରିବ ବୋଲି ଆଶା କରାଯାଉଛି। କୋଭିଡ-୧୯ ଆକ୍ରାନ୍ତଙ୍କ ଦ୍ରୁତ ଆରୋଗ୍ୟ ନିମନ୍ତେ ଏହି ୱେବ୍ସାଇଟ୍ ନେଟୱାର୍କ ଜରିଆରେ ଦେଶବ୍ୟାପୀ ପ୍ଲାଜମା ଦେବା ଲାଗି ସଚେତନତା କରିବ।
ଏଥିରେ ଯେ କେହିବି ନିଜକୁ ପଞ୍ଜିକୃତ କରିପାରିବେ। ସେ ହୁଏତ କୋଭିଡ ଆକ୍ରାନ୍ତ ଭାବେ ପଞ୍ଜିକୃତ କରିପାରନ୍ତି ଅଥବା ଡୋନର ଭାବେ। ଯେଉଁଥିରେ ବ୍ୟକ୍ତିଙ୍କର ଯୋଗାଯୋଗ ବିବରଣୀ, ବ୍ଲଡଗ୍ରୁପ ଓ ତାଙ୍କସ୍ୱାସ୍ଥ୍ୟ ବିରଣୀ ରହିବ। ଯାହାଙ୍କ ଗ୍ରୁପ ମ୍ୟାଚ୍ ହେବ ତାଙ୍କୁ ସହାୟତା ନିମନ୍ତେ ନିବେଦନ କରାଯିବ।
ତେବେ ୱେବ୍ ସାଇଟ୍ରେ ଏ ନେଇ ମଧ୍ୟ ସତର୍କ କରାଯାଇଛି କି କୋଭିଡ-୧୯ ଚିକିତ୍ସା ଲାଗି ପ୍ଲାଜମା ଥେରାପି ସ୍ୱୀକୃତ ଚିକିତ୍ସା ନୁହେଁ। ଏପରି ଚିକିତ୍ସା ଏବେ ପରୀକ୍ଷଣ ଷ୍ଟେଜ୍ରେ ରହିଛି। ତେବେ ଏଥିଲାଗି ପଞ୍ଜିକୃତ ହେବା ଲାଗି ଆଗ୍ରହୀ ଲୋକେ ପଞ୍ଜିକରଣ ପୂର୍ବରୁ ସେମାନଙ୍କ ଡାକ୍ତରଙ୍କ ସହ ପରାମର୍ଶ ବାଞ୍ଛନୀୟ ବୋଲି ଉଲ୍ଲେଖ ରହିଛି।
